C. Thomas Howell

Christopher Thomas Howell (født 1966) er en amerikansk skuespiller kjent fra flere ungdomsfilmer i 1980-årene.

Howell filmdebuterte i E.T. (1982), hvor han hadde en birolle. Han har siden gjort seg bemerket i filmer som The Outsiders (1983), Tank (1984), De unge tapere (1984), Hemmelig beundrer (1985), Haikeren (1986), Soul Man (1986) og That Night (1992). Han har siden medvirket i en rekke mindre kjente filmer. I 2003 returnerte han i rollen som Jim Halsey i Haikeren II. Filmen ble lansert direkte på video.

Howell TV-debuterte i TV-filmen It Happened One Christmas (1977). Han har siden spilt i en rekke tv-filmer og hatt gjesteroller i flere kjente serier. Han hadde hovedrolle i tv-seriene Kindred: The Embraced (1996), Amazon (1999–2000) og Southland (2009–2013). Han har ellers hatt flere opptredener i serier som Criminal Minds, Stitchers, Animal Kingdom, Ray Donovan, The Walking Dead og SEAL Team.

Han har også hatt noen oppdrag bak kamera.

I 1984 ble han tildelt en Young Artist Awards for sin rolle i filmen The Outsiders. 

 Referanser 

 Eksterne lenker 



Kategori:Personer fra Los Angeles
Kategori:Skuespillere fra USA